Jozef Marián Gálik

Jozef Marián Gálik (; * 21. február 1933, Igram – † 27. september 2024, Bratislava) bol slovenský sinológ, prekladateľ a literárny vedec.

Patril k študentom Jaroslava Průška, v rokoch 19531958 študoval na Filologickej fakulte UK v Prahe odbor sinológia a dejiny Ďalekého východu. Vo svojich štúdiách pokračoval na Pekinskej univerzite ako študent postgraduálneho štúdia v rokoch 19581960. Od roku 1960 pracoval v Slovenskej akadémii vied, kde sa spolu s Viktorom Krupom stal zakladateľom Kabinetu orientalistiky (dnes Ústav orientalistiky SAV). Bol priekopníkom výskumu moderných čínskych intelektuálnych dejín vďaka svojmu projektu štúdia vplyvu Biblie na čínsku literatúru.

Roku 1966 obhájil vedeckú hodnosť kandidáta vied (CSc.). V nasledujúcom roku získal štipendium Nadácie Alexandra von Humboldta, v rámci ktorého strávil rok na Mníchovskej univerzite, kde okrem iného prepracoval svoju kandidátsku prácu. Tá vyšla v r. 1969 v angličtine pod názvom Mao Tun and Modern Chinese Literary Criticism. Išlo o prvú vedeckú monografiu o čínskom spisovateľovi Mao Tunovi, s ktorým sa J. Gálik spoznal aj osobne počas svojho pobytu v Číne. Toto prelomové dielo získalo medzinárodný ohlas, o čom svedčia početné citácie.

V októbri 1969 odišiel J. M. Gálik na štipendijný pobyt do Mníchova ako vedecký spolupracovník Nadácie Volkswagen. Pracoval na projekte German Impact on Modern Intellectual History, ktorý v danom období viedol. Po nútenom návrate na Slovensko na jeseň 1970 začal pracovať na dizertácii na vedeckú hodnosť DrSc., ktorá vyšla roku 1980 pod názvom The Genesis of Modern Chinese Literary Criticism (19171930) a stala sa jeho najcitovanejšou publikáciou, ktorá si získala mimoriadny ohlas hlavne v Číne. V roku 1985 získal vedeckú hodnosť DrSc. V roku 1986 J. M. Gálik publikoval vo Wiesbadene svoju tretiu knihu Milestones in Sino-Western Literary Confrontation (18981979). The Genesis a Milestones boli niekoľkokrát vydané aj v čínskom preklade a boli zaradené medzi študijné texty pre čínskych študentov modernej čínskej literatúry a literárnej komparatistiky.

V roku 1988 inicioval vznik sinológie ako študijného odboru na FF UK v Bratislave, kde vyučoval až do roku 2000. Po roku 1989 sa J. M. Gálik začal venovať štúdiu Biblie a jej vplyvu na čínsku literatúru a kultúru počas 20. storočia. Prvá kniha s touto tematikou vyšla roku 2004 pod názvom Influence, Translation and Parallels. Selected Studies on the Bible in China, Sankt Augustin: Monumenta Serica Institute. Celkovo vyšlo v čínskom preklade šesť jeho kníh.    

Bohatá publikačná činnosť Jozefa Mariána Gálika zahŕňa 15 vedeckých monografií, 333 vedeckých štúdií a článkov v rôznych jazykových variáciách a vyše 210 vedeckých recenzií.

25. marca 2006 mu bola ako jedinému vedeckému pracovníkovi z odboru spoločenských vied na Slovensku udelená cena Alexandra von Humboldta.

Dr. Gálik získal viacero ocenení svojej vedeckej práce aj na Slovensku, a to v podobe Striebornej plakety Ľudovíta Štúra (1983), Zlatej plakety Ľudovíta Štúra (1998) a Ceny SAV za III. oddelenie (2003). Roku 2012 sa stal emeritným členom Učenej spoločnosti SAV a v roku 2013 získal Zlatú medailu SAV.

 Vzdelanie 
 19531958 Filologická fakulta UK v Prahe, (diplomová práca Mao Tunove poviedky 19281937)
 19581960 Pekinská univerzita (postgraduálne štúdium),
 19671968 štipendista Alexander-von-Humboldt-Stiftung,
 19691970 štipendista Volkswagen-Stiftung,
 19872010 študijné pobyty v Mníchove, Hongkongu, Berlíne, Bonne a Tchajpeji
 titul CSc. udelený v roku 1966
 titul DrSc. udelený v roku 1985

 Výber z publikačnej činnosti 
 GÁLIK M. 捷克和斯洛伐克漢學研究 [Jieke he Siluofake hanxue yanjiu] (Štúdie o českej a slovenskej sinológii). Peking: Xueyuan chubanshe 2009, 250 s. ISBN 978-7-5077-3363-1.
 GÁLIK M. 中西文學關係的里程碑 [Zhongxi wenxue guanxi de lichengbei (18981979)] (Milestones in Sino-Western Literary Confrontation, 18981979). Peking: Peking University Press, 2008. 266 s., ISBN 978-7-301-01024-2.
 GÁLIK M., ŠTEFANOVIČOVÁ T., ŠKULTÉTY R., (ed.): Trade, Journeys, Inter- and Intracultural Communication in East and West (up to 1250). Bratislava: Institute of Oriental and African Studies 2006, 316 s., ISBN 978-80-89058-24-2
 GÁLIK M. (ed.).: Decadence (Fin de siècle) in Sino-Western Literary Confrontation. Bratislava, Institute of Oriental Studies: Bratislava 2005, 151 s., ISBN 80-89058-17-5
 GÁLIK M.: Influence, Translation, and Parallels. Selected Studies on the Bible in China. Monumenta Serica Institute: Sankt Augustin 2004, 351 s., ISBN 3-8050-0489-3
 GÁLIK M. (ed.): Chinese Literature and European Context. Proceedings of the 2nd International Sinological Symposium, Smolenice Castle, June 22-25, 1993, Institute of Asian and African Studies: Bratislava 1994, 255 s.
 GÁLIK M. (ed.): Interliterary and Intraliterary Aspects of the May Fourth Movement 1919 in China. Proceedings of the International Sinological Symposium, Smolenice Castle, March 13 – 17, 1989, Veda: Bratislava 1990, 283 s.
 GÁLIK M.: Milestones in Sino-Western Literary Confrontation (18981979). Harrassowitz Verlag: Wiesbaden 1986, 347 s., ISBN 3-447-02574-3
 GÁLIK M. (ed.): Proceedings of the Fourth International Conference on the Theoretical Problems of Asian and African Literatures. Literary Institute of the Slovak Academy of Sciences: Bratislava 1983, 446 s.
 GÁLIK M.: Genesis of Modern Chinese Literary Criticism 19171930. Curzon Press Ltd. 1980, 376 s., ISBN 7-80050-910-9
 GÁLIK M.: Mao Tun and modern Chinese literary criticism. Franz Steiner Verlag: Wiesbaden 1969, 185 s.

 Referencie 

Kategória:Osobnosti z Igramu
Kategória:Slovenskí prekladatelia
Kategória:Sinológovia
Kategória:Emeritní členovia Učenej spoločnosti Slovenska
Kategória:Absolventi Filozofickej fakulty Karlovej univerzity